08/10/2021 | Administración LocalMunicipal
Bergondo
Secretaría
Anuncio de expropiación forzosa

ANUNCIO DE APROBACIÓN DEFINITIVA DO PLAN DE SANEAMENTO MUNICIPAL 2021, TERCEIRA FASE. APROBACIÓN INICIAL DO PROXECTO DA OBRA E DA RELACIÓN DE BENS E DEREITOS DE NECESARIA OCUPACIÓN PARA PROCEDER Á SUA EXECUCIÓN EXPEDIENTE 2021/X999/000204 O Pleno do Concello de Bergondo, en sesión ordinaria do 30 de setembro de 2021, adoptou o seguinte acordo que se transcribe na súa parte dispositiva: “PRIMEIRO.–Aprobar definitivamente o Plan de saneamento municipal 2021, terceira fase, que inclúe os seguintes proxectos, redactados polo enxeñeiro de camiños, canles e portos Patricio Aguilar Cavanillas: 1. Proxecto de saneamento en Aldea Tatín, Concello de Bergondo (Sistema Xeral de Saneamento), cun valor estimado de 27.670.34 euros; máis 5.810,77 euros de IVE (21%), que fan un total de 33.481,11 euros.2. Proxecto de saneamento en Aldea Callou. T. M. de Bergondo (Sistema Xeral de Saneamento), cun valor estimado de 110.565,65 euros; máis 23.218,79 euros de IVE (21%), que fan un total de 133.784,44 euros. SEGUNDO.–Aprobar inicialmente o Proxecto de saneamento en Aldea Callou, Concello de de Bergondo (Sistema Xeral de Saneamento), cun valor estimado de 110.565,65 euros, máis 23.218,79 euros de IVE (21%), que fan un total de 133.784,44 euros, redactado polo enxeñeiro de camiños, canles e portos Patricio Aguilar Cavanillas, colexiado núm.7641, incluído no mesmo o Anexo de expropiacións, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación (anexo I). TERCEIRO.–Seguir a expropiación individualmente abrindo prazo de información pública durante quince días hábiles no Boletín Oficial da Provincia, no taboleiro de anuncios do Concello e nun dos diarios de máxima difusión da provincia, con notificación persoal aos interesados, para que os titulares de dereitos afectados pola expropiación poidan aportar cantos datos permitan a rectificación dos posibles erros que se estimen cometidos na relación publicada, ou opoñerse á ocupación ou disposición dos bens ou dereitos por motivos de forma ou de fondo que deberán estar fundamentados. Aos únicos efectos da subsanación de erros na descrición material e legal dos bens, calquera persoa natural ou xurídica poderá comparecer alegando cantos antecedentes ou referencias estime pertinentes. De producirse alegacións deberán ser resoltas polo Pleno, debendo aprobarse, en todo caso, definitivamente a relación de bens e dereitos. Relación de titulares, bens e dereitos afectados ANEXO I Saneamento en aldea Callou, Concello de Bergondo (Sistema Xeral de Saneamento) No cumprimento do devandito acordo o citado expediente queda exposto ao público na Secretaría do Concello. Para a súa consulta deberán solicitar cita previa a través dos seguintes medios: na sede electrónica municipal https://sede.bergondo. gal/opencms/gl/cita/index. html; por correo electrónico cita. previa@bergondo. gal; ou por teléfono 981791252_extensión 8. O presente anuncio servirá de notificación aos interesados descoñecidos nos procedementos administrativos indicados ou se ignore o lugar de notificación ao que se refire o artigo 44 da Lei 39/2015, do 1 de outubro, do procedemento administrativo común das administracións públicas. Bergondo, 4 de outubro de 2021. A alcaldesa Alejandra Pérez Máquez